
ΔΕΛΤΙΟ ΤΥΠΟΥ
ΘΕΜΑ: Ημερίδα της ΚΕΔΕ με θέμα «Αποτελεσματικότητα, Διαφάνεια, Δικαιοσύνη στην Τοπική Αυτοδιοίκηση»
Η Κεντρική Ένωση Δήμων Ελλάδας πραγματοποιεί ειδική ημερίδα με θέμα: «Αποτελεσματικότητα, Διαφάνεια, Δικαιοσύνη στην Τοπική Αυτοδιοίκηση» την Τρίτη, 23 Απριλίου, και ώρα 10 στην Αθήνα (ξενοδοχείο CARAVEL, αίθουσα ILYSSOS).

Τις εργασίες της ημερίδας θα ανοίξει ο Πρόεδρος της ΚΕΔΕ Κώστας Ασκούνης, ενώ θα γίνουν παρεμβάσεις από τους Υπουργούς Εσωτερικών Ευρυπίδη Στυλιανίδη και Δικαιοσύνης, Διαφάνειας και Ανθρωπίνων Δικαιωμάτων Αντώνη Ρουπακιώτη.
Οι εργασίες της ημερίδας θα διεξαχθούν σε δύο κύκλους. 

Στον πρώτο κύκλο συμμετέχουν οι Χαράλαμπος Αθανασίου, Αναπληρωτής Υπουργός Εσωτερικών, Κωνσταντίνος Μενουδάκος,  Πρόεδρος Συμβουλίου Επικρατείας, Ιωάννης Τέντες, Εισαγγελέας Αρείου Πάγου, Σωτηρία Ντούνη, Αντιπρόεδρος Ελεγκτικού Συνεδρίου.
Στον δεύτερο κύκλο συμμετέχουν οι Καλλιόπη Σπανού, Συνήγορος του Πολίτη, Νικόλαος Μαυρίκας, Αντιπρόεδρος Νομικού Συμβουλίου του Κράτους, Λέανδρος Ρακιτζής, Γενικός Επιθεωρητής Δημόσιας Διοίκησης, Παρασκευάς Νομικός, Ειδικός Γραμματέας Σώματος Επιθεωρητών – Ελεγκτών Δημόσιας Διοίκησης.

Θα ακολουθήσουν τοποθετήσεις αιρετών.

Σας επισυνάπτουμε το αναλυτικό πρόγραμμα εργασιών.

